Respublika olimpiya zaxiralari tennis maktabida O‘zbekiston va Xitoy terma jamoalari ishtirokida “Devis kubogi”ning Osiyo-Okeaniya mintaqasi birinchi guruh ikkinchi bosqich bahslari boshlandi. Bu haqda “O‘zA” xabar bermoqda. Yakkalik bahslarida tennischimiz Denis Istomin Di Vuni 6:4, 6:4, 6:2 hisobida mag‘lubiyatga uchratdi. Ikkinchi uchrashuvda Farrux Do‘stov Ze Jangga 6:1, 4:6, 4:6, 2:6 hisobida imkoniyatni boy berdi. Shu tariqa birinchi kungi bahsdan so‘ng umumiy hisob 1:1 bo‘lib turibdi. 16 iyul kuni D.Istomin va F.Do‘stov juftligi Di Vu va Ze Jangga qarshi bahslashadi.